ส่วนที่ 2 บริษัทที่ออกหลักทรัพย์

บริษัท ซีพีแอล กรุ๊พ จำกัด (มหาชน) ประกอบธุรกิจเป็นโรงงานฟอกหนังครบวงจร กล่าวคือ
เริ่มต้นการผลิตตั้งแต่หนังวัวดิบหมักเกลือ ได้เป็นหนังวัวฟอกสำเร็จรูป เลขทะเบียนบริษัท
0107537000289 ตั้งอยู่เลขที่ 700 หมู่ 6 ถนนสุขุมวิทสายเก่า ตำบลบางปูใหม่ อำเภอเมือง
จังหวัดสมุทรปราการ โทรศัพท์ 02 – 709 – 5633 – 8 โทรสาร 02 - 709 - 6033 , 02 –
709 – 6044 Home Page : www.cpl.co.th E-mail address : contact@cpl.co.th

1. ปัจจัยความเสี่ยง

1.1 ความเสี่ยงจากการดำเนินงาน

เป็นเรื่องยากที่จะสร้างโรงฟอกหนังที่มีระดับเดียวกับที่ CPLเป็นอยู่ในปัจจุบัน
การสร้างโรงฟอกหนังให้ได้แบบนี้ต้องอาศัยระยะเวลาที่ยาวนานเพื่อให้เติบโตไปถึงระดับการดำเนินงานที่มีประสิทธิภาพ
ซึ่งสิ่งเหล่านี้ได้แก่ การวางแผนด้านการลงทุนที่เหมาะสม
การสั่งสมประสบการณ์ทั้งทางด้านเทคนิคและในทางปฏิบัติ
ทีมงานที่แข็งแกร่งที่จะร่วมกันฟันฝ่าอุปสรรคต่างๆ
การบริหารงานที่มีความมุ่งมั่นในการทำในสิ่งที่ไม่เคยมีใครทำสำเร็จมาก่อน
และที่สำคัญเป็นอย่างยิ่งคือการสนับสนุนด้านการตลาด
อย่างไรก็ตามการฟอกหนังถือเป็นศิลป์อย่างหนึ่ง
ไม่ใช่เทคโนโลยีที่จะเรียนกันได้ตามมหาวิทยาลัยสอนการฟอกหนังซึ่งมีอยู่ไม่กี่แห่งทั่วโลก
ไม่ต้องพูดถึงการเป็นที่ยอมรับและเอกสารรับรองที่มีมาอย่างต่อเนื่อง
ตั้งแต่การรับรองเรื่องสีไปจนถึงการรับรองจาก ISO ตลอดจนใบรับรองการประเมินผลงานจาก
SATRA ดังนั้น จึงไม่มีทางลัดใดที่จะทำให้สามารถเข้าไปอยู่ในกลุ่มที่มีคุณสมบัติพิเศษสูงสุดขนาดนี้ได้

ความเสี่ยงในการดำเนินงานฟอกหนังในปัจจุบันของ
บริษัทไม่ได้เป็นเรื่องของการแทนที่ผลิตภัณฑ์หนังด้วยผลิตภัณฑ์ทางเลือกอื่น
และไม่ใช่เรื่องของคู่แข่งในตลาด
เนื่องจากยังคงมีความต้องการผลิตภัณฑ์หนังแท้สูงเพราะไม่มีสิ่งใดที่จะมาทดแทนได้ กล่าวคือ
ไม่มีทางเลือกอื่นที่จะเหมาะสมไปกว่าความเป็นธรรมชาติ
จากการเราพยายามรักษาสิ่งแวดล้อมให้ดีขึ้น
การใช้ผลิตภัณฑ์ที่มาจากธรรมชาติจึงมีความสำคัญมากขึ้นด้วย และจากการที่โลกอุดมสมบูรณ์ขึ้น
คนจึงตระหนักถึงเรื่องสิ่งแวดล้อมมากขึ้นและลดการใช้ของเทียมและผลิตภัณฑ์ที่เป็นอันตรายต่อสิ่งแวดล้อมลง
ยิ่งไปกว่านั้น แม้ว่าราคาน้ำมันจะลดต่ำลงจากในอดีตที่เคยมีราคาสูง
แต่วัสดุทางเลือกอย่างพลาสติกซึ่งเป็นผลิตผลพลอยได้จากน้ำมันก็ยังไม่มีทีท่าว่าจะมีราคาลดลง

ในปี 2551
โรงฟอกหนังระดับแนวหน้าของโลกซึ่งจัดหาสินค้าให้กับเจ้าของตราสินค้ารายใหญ่ต่างๆลดจำนวนลง
อันเป็นผลสะท้อนจากการทำลายสิ่งแวดล้อม
และความยากลำบากของการหาแหล่งใหม่แทนโรงฟอกหนังในประเทศจีน
นอกจากนี้โรงฟอกหนังสองโรงในอินโดนีเซียยังไม่ผ่านมาตรฐานด้านสิ่งแวดล้อมและการดำเนินงาน
จึงทำให้การแข่งขันลดลงไปอีกโดยเฉพาะอย่างยิ่งในประเทศอินโดนีเซียเอง
เวียดนามจึงพยายามอย่างหนักเพื่อเพิ่มกำลังการผลิต
ดังนั้นจากการที่อินโดนีเซียสูญเสียกำลังการผลิต จีนยิ่งสูญกำลังการผลิตมากขึ้นไปอีก
และคู่แข่งจากอินเดียก็ยังไม่มี ประเทศไทยจึงมีความเหมาะสมที่จะเข้าไปเติมเต็มสูญญากาศนี้

ดังนั้น
ปัจจุบันจึงไม่มีความวิตกกังวลในเรื่องของคู่แข่งหรือวัสดุทางเลือกอื่นที่อาจทำให้การดำเนินงานของเราอยู่ในภาวะเสี่ยง
แต่ควรจะมุ่งเน้นในเรื่องของศิลปะการฟอกหนังและการทำให้ดีกว่ามาตรฐานที่ได้ตั้งไว้
ขณะเดียวกันก็พยายามรักษาจิตสำนึกในเรื่องของการเป็นมิตรต่อสิ่งแวดล้อม
เราได้ก้าวผ่านความเสี่ยงขั้นพื้นฐานในเรื่องของสินค้าค้างสต็อกหรือแนวโน้มการต่อต้านการใช้หนังแท้ไปแล้ว
ดังนั้นผลประกอบการและต้นทุนจึงเป็นความเสี่ยงหลักเนื่องจากการดำเนินการที่ล้มเหลวจะถือเป็นความหายนะ
และต้นทุนที่สูงจะเป็นสาเหตุของผลตอบแทนที่ต่ำ
ด้วยเหตุนี้CPLจึงใช้ทรัพยากรที่มีอยู่ทั้งหมดเพื่อทำให้เห็นว่าผลการดำเนินงานอยู่ในระดับดีเลิศและยังคงรักษาความเป็นเลิศนี้ไว้
โดยใช้ต้นทุนต่ำที่สุดเท่าที่จะเป็นไปได้และไม่สูญเสียกำลังการผลิตที่มีอยู่เดิม

ความเสี่ยงประการเดียวก็คือเรื่องของมูลค่าตลาด
แต่ผู้ซื้อของเราทุกคนต่างก็เกาะติดสถานการณ์และให้ความร่วมมือในการปรับตัวตามความจำเป็นเพื่อคงสถานการณ์ไว้
ความเสี่ยงอื่นจึงเป็นการที่ผู้ซื้อชำระเงินล่าช้ากว่ากำหนดซึ่งเกิดขึ้นในปี 2550 และในปี 2551
ก็ยังไม่สามารถแก้ไขได้ อย่างไรก็ตามเราได้ดำเนินการยืดเวลาของปัญหานี้ออกไป
ส่วนปัญหาในปัจจุบันได้เริ่มต้นล้างบัญชีลูกหนี้ที่ไม่ดีออกไปแล้ว

1.2 ความเสี่ยงจากอัตราดอกเบี้ย

ความเสี่ยงด้านอัตราดอกเบี้ยเกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อการดำเนินงานและกระแสเงินสดของบริษัทฯ โดยบริษัทฯ มีสินทรัพย์
และหนี้สินที่มีความเสี่ยงจากอัตราดอกเบี้ยดังนี้

  จำนวนเงิน อัตราดอกเบี้ยต่อปี

+-----------------+------------+------------+------------+------------+
|                 | 31 ธันวาคม  | 31 ธันวาคม  | 31 ธันวาคม  | 31 ธันวาคม  |
|                 | 2551       | 2550       | 2551       | 2550       |
+-----------------+------------+------------+------------+------------+
|                 | ล้านบาท     | ล้านบาท     | ร้อยละ      | ร้อยละ      |
+-----------------+------------+------------+------------+------------+
| เงิน             | 87.32      | 8.44       | 0.50       | 0.50       |
| ฝากธนาคารประเภท |            |            |            |            |
| ออมทรัพย์         |            |            |            |            |
+-----------------+------------+------------+------------+------------+
| เงิน             | 54.00      | 54.00      | 3.70 –     | 3.70 -     |
| ลงทุนในตราสารหนี้ที่ |            |            | 6.70       | 6.70       |
|                 |            |            |            |            |
| จะถือจนครบกำหนด  |            |            |            |            |
+-----------------+------------+------------+------------+------------+
| เจ้าหนี้ทรัสต์รีซีท    | 30.82      | 48.51      | 2.97 –     | 6.31 –     |
|                 |            |            | 4.00       | 6.72       |
+-----------------+------------+------------+------------+------------+

1.3 ความเสี่ยงด้านการให้สินเชื่อ

บริษัทฯ ไม่มีความเสี่ยงที่เป็นสาระสำคัญจากการให้สินเชื่อที่เกี่ยวเนื่องกับลูกหนี้การค้า
เนื่องจากบริษัทฯ มีการขายสินค้าต่างประเทศ ซึ่งเป็นการขายโดยการเปิด L/C
หรือให้ลูกค้าจ่ายเงินล่วงหน้าค่าสินค้า
ส่วนการขายในประเทศเป็นการขายให้กับบริษัทที่มีความมั่นคงทางการเงิน
มีความสามารถในการชำระหนี้ดี เนื่องจากบริษัท ได้ติดต่อค้าขายกับลูกค้าเหล่านี้มานาน
จึงเชื่อว่าบริษัทฯ ไม่มีความเสี่ยงที่เป็นสาระสำคัญจากการที่ลูกหนี้จะไม่ชำระหนี้ อย่างไรก็ตาม
บริษัทได้พิจารณาตั้งค่าเผื่อหนี้สงสัยจะสูญสำหรับลูกหนี้การค้าอย่างเพียงพอแล้ว

4.  ความเสี่ยงด้านอัตราแลกเปลี่ยน

บริษัทฯ มีความเสี่ยงด้านอัตราแลกเปลี่ยนเกี่ยวกับการซื้อวัตถุดิบ เครื่องจักร
และการขายสินค้าเป็นเงินตราต่างประเทศ โดยบริษัทฯ
ไม่ได้ป้องกันความเสี่ยงจากอัตราแลกเปลี่ยน บริษัทฯ มีสินทรัพย์ทางการเงิน
และหนี้สินทางการเงินที่เป็นเงินตราต่างประเทศ ดังนี้

  --------------------- ----------------- -- -------------- -- --------------- -- --------------
  สกุลเงิน                สินทรัพย์ทางการเงิน                        หนี้สินทางการเงิน      

                        ณ วันที่                ณ วันที่             ณ วันที่              ณ วันที่

                        31 ธันวาคม 2551       31 ธันวาคม 2550    31 ธันวาคม 2551     31 ธันวาคม 2550

  ดอลล่าร์ ฮ่องกง          -                    1,100.00          -                  -

  ยูโร                   -                    1,530.00          -                  2,604.96

  ปอนด์สเตอลิงอังกฤษ       180.00               -                 -                  -

  หยวนเรนมินบิ            4,161.00             -                 -                  -

  รูปิ                    2,941.00             -                 -                  -

  ดอลล่าร์สหรัฐอเมริกา      3,950,080.67         1,397,860.83      2,651,191.19       2,300,741.87
  --------------------- ----------------- -- -------------- -- --------------- -- --------------